ขณะที่ความคืบหน้าทางคดีรายงานข่าวแจ้งว่า เมื่อวันที่ 16 ตุลาคม ที่ผ่านมา พล.ต.ต.พงษ์ศักดิ์ นาควิจิตร ผบก.ภ.จว.นราธิวาสได้สั่งการให้ตำรวจกลุ่มงานสืบสวน บก.ภ.จว.นราธิวาสพร้อมด้วยหมายค้นของศาลจ.นราธิวาสที่ 95/2550 เข้าตรวจค้นบ้านเลขที่ 149/65 หมู่ 5 ต.ปาเสมัส อ.สุไหงโกลก จ.นราธิวาสและได้จับกุมนางแก้วนภา พูนางแย้ม อายุ 34 ปี ภรรยาของนายมามะ เจ๊ะสือแมอายุ 53 ปี เครือข่ายค้ายาเสพติดกลุ่มของนายมะยากี ที่หลบหนีไปก่อนแล้วผลการตรวจค้นพบยาบ้า 17 เม็ด ซุกซ่อนอยู่ในรถเบนซ์ทะเบียนวข 8829 กรุงเทพมหานคร ยาอีอยู่ในบ้าน 2 เม็ด จึงนำตัวนางแก้วนภา พร้อมของกลางส่งพ.ต.ต.ประพันธ์ จิตตวงศ์ สารวัตรเวรสภ.อ.สุไหงโกลก สอบสวนดำเนินคดี และได้ยึดสมุดบัญชีเงินฝากธนาคารจำนวน 10 เล่ม โฉนดที่ดินหลายฉบับ ปืนลูกซองยาวเดี่ยว 1 กระบอก รถเบนซ์ 1 คัน รถยนต์หกล้อฮีโน่ 1 คันและตามไปยึดรถบรรทุก 10 ล้อ ซึ่งซ่อมอยู่ที่อู่ซ่อมรถในพื้นที่อ.สุไหงโกลก อีก 1 คัน
คดีตรวจค้นพบยาบ้ากี่เม็ด ซุกซ่อนอยู่ในรถเบนซ์ทะเบียนวข 8829 กรุงเทพมหานคร 
17 เม็ด